La table, tresseilerent tuz; 
Ne remist en le hostel un sul 
Fors la dame e sun lecheür. 
La cuve en oste, e il s'en vet: 
Des ore en unt il nul pleit." 
Respunt li fiz: „Cuntez avaunt! 
Talent de oir en ai mut graunt." 
„De un produme oi ja cunter 
Voleit en orisuns aler. 
Femme out mult honoré, 
Si fu de chasteté pruvé. 
Li produm la tint mult chere, 
Kar ele esteit de bone manere; 
En sa bunté se fia ben, 
Ne la pout mescreer de rien. 
Cunue la out en tele mesure 
Ke de lui garder ne ne out cure, 
Quida sun bon curage 
Ne li lereit Tere utrage. 
Cil s'en ala, cele remist, 
De rien nule ne mesprist: 
Assez se cuntint chastement, 
De foleer ne out mie talent. 
Un jur la vi(n)t un bacheler 
Ke aukes ert de sei leger; 
Tost i turna sun curage, 
Si la requist par sun message, 
Mult la priat, mult la promist, 
Cele nule garde ne en prist; 
Rien nule ne pout espleiter 
Par chose ke il pout truver. 
Taunt en devint murne e mari 
Ke forement est maladi. 
Par tut li faut sun purpens, 
A poi ke il ne pert tut ses seus. 
Cum il se alout depleinaunt 
E des oilz tendrement ploraunt, 
Une veilote ad encuntré 
En guise de noneine veilé. 
Demaundast li privement 
Dunt li vint cel marrement; 
Mes il ne le ossad pas jeir 
Ne sun curage descuverir. 
PDinvañ/sretnele 2 ,,beuswamıs, 
Tu ne este pas sages, co m'est avis. 
Cum tu plus longes celeras 
Tun enfermeté, plus tart guarras. 
Si joe ta enfermeté saveie, 
Jeo quid tres ben ke te garrei." 
Cunu li ad, dunt dist erraunt: 
„Ne te esmaiez, jo le te cumaunt! 
Bien le frum; ore te en val” 
Cele a sun ostel repeira, 
Les oilz de sa fille englua, 
Va s'en [hjors, od li mena, 
A la mesun s'en vet tut dreit 
U la prude femme maneit. 
N:0 4, 
+ 
SI 
Kaunt ele en la mesun entra, 
La dame mut bel la apella; 
Pur «o ke ele esteit de religiun 
Mult i quidat devociun. 
Kaunt veit sa fille evugle, 
Dune li cumence a demaunder: 
„Cument, dame, lui est avenuz, 
Pus quant ad si les oilz perduz?" 
La veile cumence a plurer 
E tendrement a suspirer. 4 
,Dame", fet ele, ,,kar lessez, 
Pur amur Deu ne le demaundez! 
Si vus l'acheisun saviez, 
Certes grant duel en averiez." 
Ore a primes fu cuveituse 
La bone femme e desiruse 
De oir en la verité. 
E cele lu[i] ad dunc cunté: 
„Ma fille esteit mut cuveité 
De juvenceus pur sa beute. 
Un bacheler la cuveitad 
E angususement le amad; 
Mult lui promist, mut la requist, 
Mes ele de tut le despit. 
Cil en devint murne e mari, 
Si ke forement enmaladi. 
Par anguisse estiut murir, 
Ne puet par autre fin waundir; 
Mes Damnedeu ben li vengat 
E ma fille avuglat." 
Kaunt la prude femme entent, 
Au quer en ad grant marement 
E poür ad de estre afolee 
Pur celui ki la aveit amee. 
»Dame’”, dit ele, ,,quei en frai? 
Certes, si jeo cunseil ne ai, 
Jeo crein mut estre enginné 
,E par tel acheisun dampné. 
Uns home est pur mei si marri, 
Jeo crein ke il seit enmaladi; 
E si il pur mei perdist la vie, 
Jeo dut mut estre maubailli[e].” 
Ceo dit la veille: , Ke avez fet? 
Si le avez mis en tel deheit? 
Si il dunc pur vus pert la vie, 
Vus en serez en fin hunie."' 
Quant la bone femme entent, 
Merci lui crie bonement: 
„Dame, kar me cunseilez 
Pur Deu amur, si vus savez!" 
E cele respunt simplement: 
»Jeo volenters e bonement 
Pur vus jeter de encumbrement, 
Aumone aver de le dolent." 
Li bacheler lui amenat, 
Privement les asemblat; 
Tant fu la veille malartuse 
Ke puteine fist de bone espuse.” 
